( »» ) 



gens, et s'en alèrent en leur hostel de le Walle, et les es- 

 chevins, doyens et conseil et bourgois de la ville les con- 

 volèrent jnsqnes au dit hostel, tant que monseigneur et 

 madanie furent descendus et entrés dedens. Messeigneurs 

 les eschevins, doyens, loix et consaulx de la ville de Gand 

 firent présent à monseigneur de Bourgongne de trois 

 pippes de vin du Rin , trois kennes de vin franchois, de 

 six lux (1) que Ton avoit mis en deux cocques, de deux 

 buefs, une vache et ung veau. Mon dit seigneur les re- 

 mercia et leur fist grant recoeil. Et puis que monseigneur 

 fut entré en la viile de Gand, il donna à disner à toute la 

 loy, eschevins, doyens et consaulx, et tint court ouverte, 

 et estoit grant merveille de veoir la belle ordonnance qui 

 estoil à la court. Et ceulx de Gand sceurent bon gré à mon 

 dit seigneur et à madame de la grande amour et amitié 

 qu'ils leur firent et monstrèrent. Et durant le temps que 

 monseigneur et madame séjournèrent à Gand , ceulx de 

 Gand restituèrent et rendirent à monseigneur et madame 

 de Bourgongne [)luiseurs beaulx joiaulx et aornemens, tant 

 des chapelles et aultres joiaulx qui avoient esté à mon- 

 seigneur le conte de Flandres, que ceulx de Gand luy 

 avoient prins et pillié durans les guerres qu'ils eurent 

 contre luy, qui durèrent bien sept ans, comme cy~dessus 

 est faicte mention; mais d'argent, ne d'or monnoyé ne 

 leur rendirent point. Et estant monseigneur et madame 

 dedens Gand, comme dit est, ceulx de Gand firent plui- 

 seurs requestes et supplications à monseigneur et madame, 

 auxquels mon dit seigneur faisoit gracieuses et amiables 

 responses, en disant : « Beaux seigneurs, nous nous con- 

 » seillerons et vous en responderons tellement qu'il vous 

 » devra souffîre, car nous vous voulons tenir du tout en 



(1) Brochets. 



